== Logistik ==
Napoleon foretog omfattende forberedelser til invasionen herunder særlig at sikre hærens forsyninger under felttoget.{{sfn|Mikaberidze|2016|p=270}} Den franske indsats med tilretettelæggelsen var langt større end ved tidligere felttog.{{sfn|Elting|1997|p=566}} Der blev oprettet 20 [[bataljon]]er forsynings-"tog" med i alt 7.848 heste- og oksetrukne vogne, der kunne levere forsyninger til hæren i 40 dage samt et omfattende system af depoter i byer i det østlige Preussen og i Polen.{{sfn|Mikaberidze|2016|p=271–272}} Hele floddalen til Vistula ([[Wisła]]) blev i 1811-12 opbygget til forsyningsbase,{{sfn|Mikaberidze|2016|p=270}} ligesom der blev opbygget fem forsyningslinjer fra [[Rhinen]] til Vistula.{{sfn|Elting|1997|p=566}} Med invasionshæren fulgt tillige 50.000 stykker kvæg.{{sfn|Elting|1997|p=566}} Napoleon studerede nøje den russiske geografi og analyserede [[Karl 12.'s russiske felttog]] i 1708–1709 og forstod betydningen af, at hæren var understøttet af så mange forsyninger som muligt.{{sfn|Mikaberidze|2016|p=270}}
Historie Tidligere_riger,_stater,_protektorater,_kolonier_og_lande